दो महामंत्री में प्रदीप पर सहमति, हरीश के नाम पर 6 घंटे तक घमासान, विवाद नहीं सुलझा तो संगठन मंत्री भट्ट तक गया मामला
संगठनऔर सरकार में भागीदारी के लिए भाजपा नेताओं में तकरार अब खुलकर सामने आने लगी है। सम्मान की लड़ाई बताकर 16 विधायक पहले से ही सरकार की नाक में दम किए हुए हैं, जिसमें शहर की विधायक रोहिता रेवड़ी भी शामिल हैं। शनिवार को युवा मोर्चा की जिला कार्यकारिणी की घोषणा होनी थी। महामंत्री के नाम पर भी पेंच फंस गया।
पानीपत ब्लॉक से चेयरमैन प्रदीप चौहान के नाम पर तो सहमति बन गई। दूसरा नाम तय नहीं हो पाया। रोहिता रेवड़ी ने एक महामंत्री के लिए मॉडल टाउन से हरीश मुटनेजा और अपने सहयोगी सर्वजीत सिंह का नाम रख दिया कि दोनों में से एक को बनाया जाए। इस पर 6 घंटे तक घमासान हुआ। शनिवार दोपहर 12 बजे नाम तय करने के लिए बुलाए गए युवा मोर्चा के प्रदेश महामंत्री जनक पोपली भी विवाद नहीं सुलझा सके। पोपली ने मामले की रिपोर्ट प्रदेश संगठन महामंत्री सुरेश भट्ट को दी। शाम 4:15 बजे आखिरकार भट्ट के निर्देश पर महामंत्री का नाम होल्ड कर 13 पदाधिकारियों के नामों की घोषणा कर दी गई। महामंत्री का नाम रोकने पर युवा जिला अध्यक्ष मेघराज गुप्ता ने कहा कि कहीं कहीं अंतर है। विधायकों और संगठन से जुड़े बड़े नेताओं की सहमति से दो-तीन दिन में महामंत्रियों के नाम तय हो जाएंगे। हालांकि, इस बारे में लोकेश नांगरू ने कहा कि कोई विवाद नहीं है। मंडल अध्यक्ष के नाम भी तय होने हैं, इसलिए उसी के साथ महामंत्री के नाम तय होंगे।
प्रदेश संगठन तय करेगा एक नाम
मामलाप्रदेश संगठन मंत्री सुरेश भट्ट तक पहुंच गया है। अब प्रदेश से ही एक नाम पर मुहर लगेगी। उम्मीद की जा रही है कि रोहिता रेवड़ी की पसंद हरीश मुटनेजा के नाम पर ही सहमति बन जाए। रोहिता रेवड़ी ने कहा कि हरीश मुटनेजा पुराने कर्मठ कार्यकर्ता हैं और सर्वजीत सिंह ने उस वक्त बूथ 120 121 पर काम किया है, जब संजय भाटिया विधानसभा चुनाव लड़े थे। रेवड़ी ने कहा कि यह युवा जिला अध्यक्ष मेघराज गुप्ता के अधिकार क्षेत्र में है। जो करेंगे अच्छा ही करेंगे।
4 उपाध्यक्ष : भूपेंद्रसिंह, सचिन कंसल, जसबीर जस्सू और नुकुल करदम
5सचिव : अजयशर्मा, कपिल राणा, नवनीत खर्ब, अमित खुशरीजा और रामजुआरी
कोषाध्यक्ष: योगेशचावला
मीडियाप्रभारी : महेंद्रप्रताप
सह-मीडियाप्रभारी : गौरवछौक्कर
प्रवक्ता: आदित्यमेहता
15विशेष आमंत्रित सदस्य : विनोदखर्ब, जसमेर कादियान, रचित सतीजा, पवन शर्मा, सुमित कुमार, गोपाल, सचिन मलिक, महावीर, संजोत सुक्कल, विशाल भारद्वाज, सचिन कालीरमन, अंकुर मलिक, राकेश पांचाल, सोमवीर मलिक मनीष गुप्ता।
20स्थाई सदस्य : सतीशखर्ब, धर्मबीर ढांडा, संदीप चौधरी, संदीप कारद, संदीप आर्य, प्रदीप मान, सुभाष शर्मा, सरताज सिंह, प्रदीप कादियान, हरपाल सिंह, प्रवीन जैन, बलराम भंडारी, सुमित शर्मा, अश्वनी जिंदल, सुनील शर्मा, देवेंद्र मक्कड़, नवनीत दिलावरी, कमल शर्मा बबैल, नीटू रावल बापौली मंदीप गोस्वामी।
तीसरा कोई भी नाम संगठन से जुड़े नेताओं को स्वीकार
रोहितारेवड़ी के नजदीकी मेघराज गुप्ता हरीश मुटनेजा का नाम तय करना चाहते थे, लेकिन दोनों नेताओं के विरोध के कारण नाम तय नहीं कर पाए। इसको लेकर अनाज मंडी के पास स्थित मेघराज गुप्ता के कार्यालय में खूब गहमा-गहमी हुई। ढाई बजे के करीब महामंत्री देवेंद्र दत्ता और सुनील सोनी के साथ जिला अध्यक्ष प्रमोद विज पहुंचे। प्रमोद विज और लोकेश नांगरू ने साफ कह दिया कि दाेनों के अलावा कोई नाम लेकर आओ तो आपत्ति नहीं है।
पानीपत. नवनियुक्तपदाधिकारियों के साथ भाजपा युवा मोर्चा के नेता।
hin_Deva hin_Deva hin_Deva hin_Deva hin_Deva awa_Deva mai_Deva awa_Deva awa_Deva hin_Deva mai_Deva mai_Deva mar_Deva hin_Deva hin_Deva awa_Deva